
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ 1688 (1) 

Σύσταση θέσης ειδικού συμβούλου ή συνεργάτη του Πρωθυπουργού. 

Ο ΠΡΩΘΥΠΟΥΡΓΟΣ 

Έχοντας υπόψη: 

Τις διατάξεις του άρθρου 5 παρ. 1 στοιχ. β και παρ. 2 του Ν. 1299/ 
1982 «Οργάνωση Υπηρεσιών Πρωθυπουργού» (Α' 129), αποφασί¬ 
ζουμε: 

Αυξάνονται κατά μία οι θέσεις των ειδικών συμβούλων και συνεργα¬ 
τών του Πρωθυπουργού που προβλέπονται από το άρθρο 5 παρ. 1 
στοιχ. β του Ν. 1299/1982. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 18 Φεβρουάριου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
-♦- 

Αριθ. Φ. 415.14/3/17061 (2) 

Διαδικασία Κατατάξεως Εθελοντών Οπλιτών του Στρατού Ξηράς. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα άρθρα 43 έως 51 ως και την παράγραφο 9 του άρθρου 53 του 
ΝΔ 445/1974 «Περί Ιεραρχίας και Προαγωγών Ανθυπασπιστών και 
Μονίμων και Εθελοντών Οπλιτών Ενόπλων Δυνάμεων» ως ετροποποι- 
ήθει, συνεπληρώθει και ισχύει σήμερον. 

β. Την υπ’ αριθμό Φ.415.14/46/29944/Σ.1063/14 Μαρ 79/ 
ΥΕΘΑ/ΓΕΣ/ΙοΕΓ/4/γ Απόφαση ΥΕΘΑ «Περί Διαδικασίας Κατατά¬ 
ξεως Εθελοντών Οπλιτών του Στρατού Ξηράς» (ΦΕΚ 279/24.3.79 
τ.Β). 

γ. Την υπ’ αριθμό Φ.415.4/7/239218/Σ.253/25 Ιον 88/ 
ΥΕΘΑ/ΓΕΣ/1οΕΓ/4/3 Απόφαση ΥΦΕΘΑ «Διαδικασία Κατατάξεως 
Εθελοντών Οπλιτών Στρατού Ξηράς» (ΦΕΚ 65/4.2.88 τ.Β'). 

δ. Την με αριθμό Πρωτοκόλλου Υ 1505/4.9.91 κοινή απόφαση 
Πρωθυπουργού και Υπουργού Εθνικής Αμύνης «Καθορισμός αρμοδιο¬ 
τήτων Υφυπουργού Εθνικής Αμύνης Ιωάννου Σταθόπουλου» (ΦΕΚ 
702/4.9.91 τ.Β’), αποφασίζουμε: 

Το ΜΕΡΟΣ IV (άρθρα 12 έως και 16) της υπ’ αριθμό Φ.415.14/ 
46/29944/Σ. 1063/14 Μαρ 79/ΥΕΘΑ/ΓΕΣ/1ο ΕΓ/4γ Αποφά- 
σεως ΥΦΕΘΑ «Περί Διαδικασίας Κατατάξεως Εθελοντών Οπλιτών του 
Στρατού Ξηράς» (ΦΕΚ 279/24.3.79 τ.Β’), όπως συνεπληρώθει με την 
υπ’ αριθμό Φ.415.14/7/239218/Σ.253/25 Ιον 88/ΥΕΘΑ/ 
ΓΕΣ/Ιο ΕΓ/4/3 Απόφαση ΥΦΕΘΑ «Διαδικασία Κατατάξεως Εθελο- 

ντών Οπλιτών Στρατού Ξηρός» (ΦΕΚ 65/4.2.88 τ.Β') αντικαθίσταται 
ως κατωτέρω: 

ΜΕΡΟΣ IV 

ΚΑΤΑΤΑΞΗ ΕΘΕΛΟΝΤΩΝ ΟΠΛΙΤΩΝ ΜΟΥΣΙΚΟΥ ΣΩΜΑΤΟΣ 

Άρθρον 12ον 

Πλήρωση Προκηρυχθεισών θέσεων 

Οι προκηρυχθείσες θέσεις πληρούνται κατά αύξουσα αριθμητική 
σειρά από τον πίνακα επιτυχόντων εις τας διενεργουμένας προς τον 
σκοπό αυτό εξετάσεις, εις τας οποίας συμμετέχουν οι επιλεγόμενοι υπό 
του Συμβουλίου Επιλογής ως ΚΑΤΑΛΛΗΛΟΙ, σύμφωνα και με τα ορι¬ 
ζόμενα εις το άρθρο 6 και την σχετική κατ’ έτος εκδιδομένη Εγκύκλιο 
Διαταγή προκηρύξεως. 

Άρθρον 13ον 

Εξεταστέα Μαθήματα και Ύλη - Βαθμολογία 

1. Εξεταστέα Μαθήματα 

α. θεωρία Μουσικής (συντελεστής 8) 
β. Μελωδικές Ασκήσεις (συντελεστής 8) 
γ. Πρακτική Δοκιμασία (συντελεστής 10) 

2. Βαθμολογία 

α. Βαθμολογική κλίμακα από 0 έως 20 
β. Βάση για κάθε μάθημα ως εξής: 

(1) θεωρία Μουσικής 8 

(2) Μελωδικές Ασκήσεις 8 

(3) Πρακτική Δοκιμασία 10 

γ. Επιτυχών θεωρείται ο λαμβάνων μέσο όρο βαθμολογίας όλων των 
μαθημάτων τουλάχιστον 10. 

δ. Η σειρά επιτυχίας εξάγεται από το άθροισμα του αριθμού των μο¬ 
ρίων (γινόμενον βαθμού επί τον συντελεστή εκάστου μαθήματος) των 
επιτυχόντων. 

2. Εξεταστέα Ύλη 
α. θεωρία Μουσικής 
Γενικές γνώσεις (γραπτά) 
β. Μελωδικές Ασκήσεις . 

Γνώμων στον οποίο αναγράφεται το όργανο το οποίο παιανίζει ο υπο¬ 
ψήφιος. Μία άσκηση εκ των μελωδικών ασκήσεων ΛΕΜΟΥΑΝ (τεύχος 
Α’) ή Μ. Καλομοίρη - Φ. Οικονομίδη (τεύχος Α’ ή Γ’). 
γ. Πρακτική Δοκιμασία 

Εκτέλεση δια του επιλεγέντος μουσικού οργάνου από τα καθοριζό¬ 
μενα στην Εγκύκλιο Διαταγή προκηρύξεως, μιας μελωδίας της εκλο¬ 
γής του υποψηφίου και του κυρίου μέρους μιας μουσικής συνθέσεως της 
εκλογής της Εξεταστικής Επιτροπής. 

Άρθρον 14ον 

Συγκρότηση Εξεταστικής Επιτροπής 

Η Εξεταστική Επιτροπή συγκροτείται με μέριμνα της ΣΔΑ και σ’ αυ¬ 
τήν συμμτέχουν: 

α. Ανώτερος Αξκός Όπλου ως Πρόεδρος, 
β. Ιδιώτης Καθηγητής ή Διδάσκαλος Μουσικής Στρατιωτικής Σχο¬ 
λής ως α’ μέλος. 

γ. Λοχαγός Μουσικού Σώματος ως β’ μέλος, 
δ. Κατώτερος Αξιωματικός ή Ανθυπασπιστής Μουσικού Σώματος 
ως Γραμματεύς. 

Ο ιδιώτης Καθηγητής ή Διδάσκαλος Μουσικής θα είναι εκ της Στρα¬ 
τιωτικής Σχολής Ευελπίδων ή ελλείψει τούτου εκ της Σχολής Ναυτικών 
Δοκίμων ή Σχολής Ικάρων. 

Ο Λοχαγός Μουσικού θα κληρώνεται πριν την έναρξη των εξετάσεων 
κατά την πρώτη ημέρα τούτων, μεταξύ πέντε (5) ομοιοβάθμων εκ των 
υπηρετούντων σε ολόκληρο του Ελλαδικό χώρο, οι οποίοι θα παρευρί- 
σκονται στην κλήρωση, με διαταγή του ΓΕΣ/ΙοΕΓ. 

Άρθρον 15ον 

Διενέργεια Εξετάσεων - Βαθμολόγηση Μαθημάτων 

1. Οι υποψήφιοι υποβάλλονται σε υγειονομικές εξετάσεις στο 401 
ΓΣΝ Αθηνών και σε ψυχοτεχνική-αθλητική δοκιμασία από το Συμβού¬ 


λιο Επιλογής (ΣΕ) στην Αθήνα και με λεπτομέρειες καθοριζόμενες από 
την Εγκύκλιο Διαταγή προκηρύξεως Κατατάξεως. 

2. Οι επιλεγέντες ως ΚΑΤΑΛΛΗΛΟΙ από τα ΣΕ περιλαμβάνονται 
σε πίνακα, που έχει κυρωθεί από τον Επιτελάρχη της ΣΔΑ, και διαβιβά¬ 
ζεται ο πίνακας στον Πρόεδρο της Εξεταστικής Επιτροπής. 

3. Οι εξετάσεις διενεργούνται στην Αθήνα, με μέριμνα της ΣΔΑ, από 
την εξεταστική επιτροπή του άρθρου 14. 

4. Όλοι οι συμμετέχοντες εις τας εξετάσεις εξετάζονται την αυτήν 
ημέρα επί θεμάτων τα οποία έχουν καθορισθεί από την εξεταστική επι¬ 
τροπή, όπως περιγράφεται κατωτέρω. 

5. Οι εξεταζόμενοι υποχρεούνται να παρευρίσκονται την καθοριζο- 
μένη από το πρόγραμμα ημέρα και ώρα στο χώρο των εξετάσεων. Οι δι’ 
οιανδήποτε αιτίαν μη συμμετέχοντες στην εξέταση κάποιου μαθήματος 
αποκλείονται των περαιτέρω εξετάσεων. 

6. Οι υποψήφιοι εξετάζονται: 

α. Γραπτά στο μάθημα «θεωρία Μουσικής» 

β. Προφορικά στο μάθημα «Μελωδικές Ασκήσεις» 

γ. Πρακτικά στο μάθημα «Πρακτική Δοκιμασία» δια του επιλεγέντος 
υπό τούτων μουσικού οργάνου. 

7. Την πρωίαν της προηγουμένης ημέρας των εξετάσεων ο Πρόεδρος 
της Εξεταστικής Επιτροπής με το πρώτο μέλος καταρτίζουν πίνακα θε¬ 
μάτων ως εξής: 

α. Δια την «θεωρία Μουσικής» 10 θέματα των πέντε (5) Ερωτή¬ 
σεων. 

β. Δια τις «Μελωδικές Ασκήσεις» 50 θέματα δοΐίεζ αριθμημένα από 
το 1 έως 50. 

γ. για την «Πρακτική Δοκιμασία» 50 θέματα ρήπΐ8 νίβΐβ αριθμημένα 
από το 51 έως 100. 

Όλα τα θέματα διατυπούνται κατά τρόπο σαφή μη επιτρέποντα πα¬ 
ρανοήσεις. 

Τα παραπάνω θέματα, μετά την έγκρισή τους από τον ΒΥ/ΓΕΣ, τη¬ 
ρούνται στο ΓΕΣ/ΙοΕΓ και παραδίδονται στην πρωίαν εκάστης ημέρας 
του διαγωνισμού στον πρόεδρο της εξεταστικής επιτροπής. 

8. Δι’ όλα τα μαθήματα διενεργείται κλήρωση ως κατωτέρω: 

α. Δια την «θεωρία Μουσικής» το έν (1) εκ των δέκα (10) επιλεγέ- 
ντων θεμάτων δια την γραπτή απόδοση των απαντήσεων από τους εξε- 
ταζομένους. 

β. Δια τις «Μελωδικές Ασκήσεις» εκάστος υποψήφιος κληρώνει ένα 
(1) εκ των πενήντα (50) επιλεγέντων θεμάτων και μετά επανατοποθετεί 
το κληρωθέν θέμα στο σύνολο των πενήντα (50) θεμάτων. 

γ. Δια την «Πρακτική Δοκιμασία» μετά την εκτέλεση της μελωδίας 
της εκλογής του υποψηφίου με το επιλεγέν υπ’ αυτού μουσικό όργανο, η 
επιτροπή κληρώνει δια το συγκεκριμένο όργανο από τα με αύξοντα 
αριθμό 51 έως 100 θέματα, μία (1) μουσική σύνθεση την οποία πρέπει 
ν’ αποδώσει ο διαγωνιζόμενος. 

9. Η βαθμολόγηση των υποψηφίων σε όλα τα εξεταζόμενα μαθή¬ 
ματα θα γίνεται με ακεραίους αριθμούς και όχι με κλασματικούς ή δε¬ 
καδικούς αριθμούς, όπως περιγράφεται κατωτέρω: 

Γραπτή Δοκιμασία 

(1) Η ανάπτυξη των θεμάτων θα γίνεται επί φύλλου χάρτου, που χο¬ 
ρηγεί η Επιτροπή με μέριμνα της ΣΔΑ. Κάθε φύλλο φέρει αδιάφανες 
μπλε επικάλυμμα, στο επάνω αριστερό τμήμα, κάτωθεν του οποίου (ανα¬ 
γράφουν οι υποψήφιοι τα στοιχεία τους, και το οποίο καλύπτεται κατά 
την παράδοση του γραπτού. 

(2) Τα γραπτά μετά την συλλογή και την ανάμιξή τους αριθμούνται 
κατά αύξοντα αριθμό (1,2,3 κ.λπ.), μονογράφονται από την Επιτροπή 
και στη συνέχεια ο πρόεδρος και κάθε μέλος της Επιτροπής εξετάζει το 
γραπτό και (αναγράφει την βαθμολογία του σε ιδιαίτερη κατάσταση. 

β. Προφορικά-Πρακτική Δοκιμασία 

Ο πρόεδρος και τα μέλη της επιτροπής καταχωρούν την βαθμολογία 
εκάστου υποψηφίου, χωριστά για κάθε μάθημα σε κατάσταση βαθμολο¬ 
γίας, η οποία εκτός της βαθμολογίας περιλαμβάνει τον αύξοντα αριθμό, 
το ονοματεπώνυμον και όνομα πατρός εκάστου υποψηφίου. 

γ. Συντονισμός Βαθμολογίας-Συγκεντρωτικές Καταστάσεις 

(1) Περατωθείσης της ιδιαιτέρας βαθμολογίας των υποψηφίων η 
Επιτροπή προβαίνει στο συντονισμό της βαθμολογίας εις τρόπον ώστε η 
βαθμολογία εκάστου μέλους να μη διαφέρει από την βαθμολογία του 
προέδρου πλέον των δύο (2) βαθμών. Εις περίπτωση κατά την οποία 
μέλος επιμένει στην βαθμολογία του, διαφέρουσα από του προέδρου πε- 

ρισσότερο ή λιγότερο των δύο (2) βαθμών οφείλει να αιτιολογήσει αυτήν 
με ειδική έκθεση. 

Εις αυτός τας περιπτώσεις αποφαίνεται οριστικώς επί της βαθμολο¬ 
γίας ο Επιτελάρχης της ΣΔΑ εις τον οποίο απευθύνεται ο πρόεδρος πα¬ 
ρουσία των μελών της επιτροπής εντός διημέρου. 

(2) Μετά τον συντονισμό της βαθμολογίας συντάσσεται δι’ έκαστο 
μάθημα και όργανο συγκεντρωτική κατάσταση βαθμολογίας επί της 
οποίας καταχωρούνται τα ονοματεπώνυμα και ονόματα πατρός των 
υποψηφίων και οι αντίστοιχες βαθμολογίες του προέδρου και των μελών 
της Επιτροπής ως και ο μέσος όρος αυτών που αποτελεί την τελική βαθ¬ 
μολογία εκάστου μαθήματος. 

(3) Η παραπάνω βαθμολογία της Επιτροπής αναγράφεται αντί¬ 
στοιχα και σε κάθε γραπτό με ερυθρό στυλό και υπογράφεται από την 
Επιτροπή. 

(4) Η συγκεντρωτική κατάσταση βαθμολογίου; υπογράφεται από τον 
πρόεδρο και τα μέλη της Επιτροπής. 

10. Δια έκαστο μάθημα (και όργανο) συντάσσεται πίνοικας τελικής 
βαθμολογίου; στον οποίο καταχωρούνται το ονοματεπώνυμο, το όνομα 
πατρός, η αντίστοιχη τελική βαθμολογία, ο συντελεστής του μαθήματος 
και τα μόρια. 

11. Από τους πίνοικες τελικής βαθμολογίας συντάσσεται σε διπλούν 
οινεξαρτήτως οργάνου, πίνακοις επιτυχόντων-αποτυχόντων όπως καθο¬ 
ρίζεται στο άρθρο 16. 

12. Μετά το πέρας του διαγωνισμού η ΣΔΑ υποβάλει εις το ΓΕΣ/ 
ΙοΕΓ: 

α. Τον πίνακα καταλλήλων για συμμετοχή στις εξετάσεις εις διπλούν. 

β. Τους πίνακες θεμάτων, τις καταστάσεις βαθμολογίου;, την συγκε¬ 
ντρωτική κατάσταση βαθμολογίας και τον πίνακα τελικής βαθμολογίοις 
εις απλούν. 

γ. Τον πίνακα επιτυχόντων-αποτυχόντων εις διπλούν. 

Άρθρον 16ον 

Σύντοιξη και Κύρωση του Πίνακος Επιτυχόντων-Αποτυχόντων 

1. Από τους πίνακες τελικής βαθμολογίοις κατοιχωρούνται κατά 
σειρά επιτευχθείσης βαθμολογίας σε πίνακα επιτυχόντων-αποτυχόντων 
ανεξαρτήτως οργάνου, συντασσομένου εις διπλούν, τα ονοματεπώνυμα 
και τα ονόματα πατρός και δι’ όλα τα μαθήματα η αντίστοιχη επιτευ- 
χθείσα βαθμολογία και τα μόρια εκ των οποίρων εξάγεται το γενικό σύ¬ 
νολο μορίων και η σειρά επιτευχθείσης βαθμολογίοις. 

Στον πίνακα αυτό οιναγράφονται και με την ακόλουθη σειρά: 

α. Οι επιτυχόντες κατά αύξουσα σειρά επιτυχίας. 

β. Οι αποτυχόντες. 

γ. Οι επιτυχόντες κατά όργανο. 

δ. Οι τυχόν αποκλεισθέντες από την Εξεταστική Επιτροπή (εκάστη 
περίπτωση να αιτιολογείται πλήρως). 

ε. Οι ουδόλως προσελθόντες. 

2. Τους πίνοικες επιτυχόντων-αποτυχόντων υπογράφουν ο Πρόεδρος 
και τα μέλη της Επιτροπής και κυρώνει εντός μηνός από του πέρατος 
του διαγωνισμού ο Αρχηγός ΓΕΣ, της κυρώσεως μη δημοσιευομένης 
στην Εφημερίδα της Κυβερνήσεως. Οι πίνακες ισχύουν μέχρι της εξα- 
ντλήσεώς τους ή εφόσον δεν εξαντληθούν μέχρι της κυρώσεως των νέων 
πινάκων. 

3. Οι κενές οργοινικές θέσεις Εθελοντών Υπαξιωματικών του Μουσι¬ 
κού Σώματος πληρούνται από τον πίνακα επιτυχόντων κατά την αύ¬ 
ξουσα σειρά επιτυχίας. 

4. Σε περίπτωση ισοβαθμίας και άλλων υποψηφίων με τον τελευταίο 
προς κατάταξη επιτυχόντα, για την επιλογή του ενεργείται κλήρωση 
ενώπιον επιτροπής, η οποία καθορίζεται με διαταγή του ΓΕΣ/Ιο ΕΓ. 

Η παρούσα να δημοσιευθεϊ στην Εφημερίδα της Κυβερνήσεως. 

Αθήνα, 6 Φεβρουάριου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 


Αριθ. Φ.415.14/2/17060 (3) 

Καθορισμός απαιτουμένων Γραμματικών Γνώσεων των κατατασσομέ- 
νων Εθελοντών Οπλιτών στο Στρατό Ξηράς. 

Ο ΑΡΧΗΓΟΣ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 
Έχοντας υπόψη: 

α. Το άρθρο 44 του ΝΔ 445/1974 «Περί Ιεραρχίας και Προαγωγών 
Ανθυπασπιστών και Μονίμων και Εθελοντών Οπλιτών Ενόπλων Δυνά¬ 
μεων» ως ετροποποιήθει, συνεπληρώθει και ισχύει σήμερον. 

β. Την υπ’ αριθμό Φ.415.14/61/30629/Σ.1454/11.4.1979/ 
ΓΕΣ/ΙοΕΓ/4/γ Απόφαση Α/ΓΕΣ «Περί Καθορισμού των Απαιτουμέ- 
νων Γραμματικών Γνώσεων των Κατατασσομένων Εθελοντών Οπλι¬ 
τών εις τον Στρατόν Ξηράς» (ΦΕΚ 413/27.4.79 τ.Β'). 

γ. Το άρθρο 5 του Ν. 660/1977 «Περί Υπουργείου Εθνικής Αμύνης 
και των Οργάνων της Ανωτάτης Διοικήσεως και Ελέγχου των Ενό¬ 
πλων Δυνάμεων σε συνδυασμό και με την υπ’ αριθμό 564/1978 γνω¬ 
μοδότηση του Νομικού Συμβουλίου του Κράτους, αποφασίζουμε: 

Το άρθρο 2ον «Γραμματικοί Γνώσεις Κατατασσομένων Εθελοντών 
Οπλιτών Μουσικού Σώματος» της υπ’ αριθ. Φ.415.14/61/30629/ 
Σ.1454/11 Απρ 79/ΓΕΣ/1ο ΕΓ/4γ Απόφαση Α/ΓΕΣ «Περί καθορι¬ 
σμού των Απαιτουμένων Γραμματικών Γνώσεων των Κατατασσομέ¬ 
νων Εθελοντών Οπλιτών εις τον Στρατό Ξηράς» (ΦΕΚ 413/27.4.79 
τ.Β’), αντικαθίσταται όπως παρακάτω: 

«Οι κατατασσόμενοι Εθελοντές Οπλίτες του Μουσικού Σώματος πρέ¬ 
πει να κατέχουν Απολυτήριο Δημοσίου ή Ιδιωτικού Γ ενικού Λυκείου». 

Η παρούσα να δημοσιευθεϊ στην Εφημερίδα της Κυβερνήσεως. 

Αθήνα, 3 Φεβρουάριου 1992 
Ο Αρχηγός 

Αντγος ΔΗΜΗΤΡΙΟΣ ΣΚΑΡΒΕΛΛΗΣ 

-φ- 

Αριθ. Φ.202/οικ·1044 (4) 

Ανάθεση έργου με μίσθωση από το ΤΑΞΥ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 (ΦΕΚ 195/Α’/ 
87). 

2. Την 18/23.1.92 εγκριτική πράξη του Πρωθυπουργού. 

3. Την 33361/5.9.91 (ΦΕΚ 703/Β’/91) Κοινή Υπουργική Από¬ 
φαση, αποφασίζουμε: 

Καθορίζουμε τον αριθμό των προσώπων που μπορεί το Ταμείο 
Ασφάλισης ΞενοδοχοϋπαλΧήλων (ΤΑΞΥ) να αναθέσει έργο με μίσθωση 
σε α) είκοσι(20) γιατρούς διαφόρων ειδικοτήτων και β) δέκα πέντε (15) 
οδοντιάτρους, για χρονικό διάστημα ενός (1) έτους για τον έλεγχο της 
ιατρικής, οδοντιατρικής, φαρμακευτικής και νοσηλευτικής περίθαλψης 
σε 54.220 άμεσα και 81.000 έμμεσα ασφαλισμένους του Ταμείου στην 
Κεντρική Υπηρεσία και στα τοπικά παραρτήματά του. 

Οι παραπάνω γιατροί απαιτείται να έχουν πτυχίο ημεδαπής ιατρικής 
ή οδοντιατρικής σχολής ή ισότιμο της αλλοδαπής, άδεια άσκησης επαγ¬ 
γέλματος στην Ελλάδα και τίτλο ειδικότητας κατά περίπτωση. 

Το έργο των παραπάνω γιατρών δεν ανάγεται στον κύκλο των καθη¬ 
κόντων των υπαλλήλων του Ταμείου, θα παρέχεται στα ιδιωτικά τους 
ιατρεία σε χρόνο ανεξάρτητο από το ωράριο λειτουργίας της υπηρεσίας 
και η εκτέλεσή του θα παρακολουθείται από τις Υπηρεσίες του Ταμείου. 

Η αμοιβή των αναδοχών θα καθορίζεται κατά πράξη και περίπτωση 
(σύμφωνα με το Κρατικό Τιμολόγιο) με οινώτατο μηνιαίο όριο επισκέ¬ 
ψεων που καθορίζεται με απόφαση του Δ.Σ. του Ταμείου που σε καμιά 
περίπτωση δεν μπορεί να υπερβεί το συνολικό ποσό των 1.500.000 
δρχ. για τον καθένα, θα παρέχεται δε με δελτία παροχής υπηρεσιών θε¬ 
ωρημένα από την οικεία Οικονομική Εφορία. Το ποσό αμοιβής θα κατα¬ 
βάλλεται τμηματικά και η εξόφληση θα γίνει με την ολοκλήρωση του 
έργου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Φεβρουάριου 1992 
Με εντολή Υπουργών 

Οι Γενικοί Γραμματείς των Υπουργείων 
ΠΡΟΕΔΡΙΑΣ ΤΗΣ ΚΤΒ/ΣΗΣ ΊΤ., ΠΡΟΝ. & ΚΟΙΝ. ΑΣΦ/ΣΕΩΝ 

Ν. ΑΡΓΤΡΟΠΟΥΛΟΣ ΙΩΑΝ. ΒΑΡΘΟΛΟΜΑΙΟΣ 

-φ- 

Αριθ. 21849 (5) 

Διορισμός Διοικητικού Συμβουλίου Η.Α.Π.Α.Π. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 36 του Ν.588/1977 «περί οργανώσεως των Αστι¬ 
κών Συγκοινωνιών Πρωτευούσης και άλλων τινών διατάξεων» (Α' 
148). 

β) Της παραγράφου 6 του τετάρτου άρθρου του Ν.Δ. 768/1970 
«περί ιδρϋσεως Οργανισμού προς ανάληψη των παρά της Η.Ε.Μ. εκτε- 
λουμένων μεταφορών και περί κυρώσεως της από 3 Δεκεμβρίου 1970 
συμβάσεως μεταξύ του Ελληνικού Δημοσίου αφ’ ενός και της Η.Ε.Μ. 
και Γ.Ε.Ε. αφ’ ετέρου» (Α' 273). 

2. Την απόφασή μας με αριθμό 19153/31.1.1989 «Διορισμός με¬ 
λών Διοικητικού Συμβουλίου Η.Α.Π.Α.Π.» (Β' 83), όπως τροποποιή¬ 
θηκε με τις με αριθμούς 19744/3.8.1989 (Β' 572), 20081/ 
1.2.1990 (Β’ 75), 20263/25.4.1990 (Β' 290) και 21667/ 
2.11.1991 (Β' 903) όμοιες. 

3. Το με αριθμό 32/15.1.1992 έγγραφο της Τοπικής Ένωσης Δή¬ 
μων και Κοινοτήτων Νομού Αττικής (Τ.Ε.Δ.Κ.Ν.Α.). 

4. Το γεγονός ότι η θητεία του Διοικητικού Συμβουλίου Η.Α.Π.Α.Π. 
έληξε στις 7.2.1992, αποφασίζουμε: 

1. Διορίζουμε ως μέλη του Διοικητικού Συμβουλίου του Η.Α.Π.Α.Π, 
τους: 

α) Παντελή Λιάτα του Χρήστου, Δικηγόρο, ως Πρόεδρο. 

β) Χαρίλαο Μαντούβαλο του Μιχαήλ, Μηχανολόγο-Ηλεκτρολόγο · 
Ε.Μ.Π., ως Γενικό Διευθυντή, Αναπληρωτή Προέδρου και ως μέλος. 

γ) Αλέξανδρο Κωστή του Γεωργίου, Μηχανολόγο-Ηλεκτρολόγο 
Μηχανικό Α.Π.Θ., ως μέλος. 

δ) Δημήτριο Λέζα τούΉαναγιώτη, Πολιτικό Μηχανικό Ε.Μ.Π., ως 
μέλος. 

ε) Δημήτριο Ξανθάκη του Επαμεινώνδα, Πολιτικό Μηχανικό 
Ε.Μ.Π., ως μέλος. 

στ) Ιωάννη Παπαγεωργόπουλο του Σπυρίδωνος, Δικηγόρο, ως μέ¬ 
λος. 

ζ) Ιωάννη Πιστιόλη του Ευαγγέλου, Διπλωματούχο Μηχανολόγο- 
Ηλεκτρολόγο Μηχανικό, ως μέλος. 

η) Νικόλαο Τσικογιαννόπουλο του Λεωνίδα, πτυχιούχο Οικονομικών 
και Πολιτικών Επιστημών Πανεπιστημίου Αθηνών, ως μέλος. 

θ) Γεώργιο Μαστοράκο του Σωτηρίου, Δήμαρχο Ηρακλείου Αττικής, 
εκπρόσωπο της Τ.Ε.Δ.Κ.Ν.Α. με αναπληρωτή του τον Αθανάσιο 
Μπαρτσώκα του Περικλή, Δήμαρχο Καισαριανής. 

Ο εκ των ανωτέρω Δημήτριος Ξανθάκης του Επαμεινώνδα ορίζεται 
ως μέλος μονίμου απασχολήσεως. 

2. Ως Κυβερνητικό Επίτροπο ορίζουμε τον Στυλιανό Σαββανή του 
Γεωργίου, υπάλληλο του Υπουργείου Μεταφορών και Επικοινωνιών 
του κλάδου ΠΕ Μηχανικών με βαθμό Α', με αναπληρωτή του τον Λά¬ 
μπρο Τσίντζα του Χρήστου του κλάδου ΠΕ Οικονομικού-Διοικητικού με 
βαθμό Α’. 

3. Η θητεία του διοριζομένου με την παρούσα απόφαση Διοικητικού 
Συμβουλίου είναι τριετής, αρχίζει στις 8.2.1992 και λήγει στις 
7.2.1995. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


Αριθ. ΕΜ-302 (6) 

Δημοσίευση έκθεσης εκτίμησης της αξίας οικοπεδικής έκτασης 26,5 
στρεμμάτων με τις υπάρχουσες κτιριακές εγκαταστάσεις (μπακαλό- 
ους) της κοινότητας Παλαίρου του Νομού Αιτωλοακαρνανίας. 

Η ΝΟΜΑΡΧΗΣ 

ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

Ι.ΤιςδιατάξειςτουΝ.1416/84 «περί τροποποίησης και συμπλήρω¬ 
σης διατάξεων της Δημοτικής και Κοινοτικής Νομοθεσίας για την ενί¬ 
σχυση της Αποκέντρωσης και την ενδυνάμωση της τοπικής αυτοδιοίκη¬ 
σης», σε συνδυασμό με την αριθμό 25027/9.4.1984 απόφαση του 
Υπουργού Εσωτερικών. 

2. Την δική μας απόφαση με αριθμό ΕΜ-2963/3.12.1991 «περί 

συγκρότησης εκτιμητικής Επιτροπής του άρθρου 9 του Κ.Ν. 2190/ 
1920». , 

3. Την από 13 Φεβρουάριου 1992 έκθεση εκτίμησης που μας έχει 
υποβάλει η προαναφερομένη εκτιμητική Επιτροπή, αποφασίζουμε: 

Εγκρίνουμε την δια του τεύχους Β' της Εφημερίδας της Κυβερνή¬ 
σεως δημοσίευση της παρούσας απόφασης μαζί με την έκθεση εκτίμη¬ 
σης με μέριμνα της ενδιαφερομένης Κοινότητας Παλαίρου του Νομού 
Αιτωλοακαρνανίας. 

Μεσολόγγι, 24 Φεβρουάριου 1992 
Η Νομάρχης 

ΜΑΙΡΗ ΣΟΡΩΤΤΟΥ-ΤΣΑΝΑΚΗ 


Ι.Π. Μεσολογγίου 13 Φεβρουάριου 1992 
ΠΡΟΣ 

Τη Νομαρχία Αιτωλίας και Ακαρνανίας 
Τμήμα Εμπορίου 

Μεσολόγγι 

ΕΚΘΕΣΗ 

Εκτίμησης Οικοπεδικής έκτασης είκοσι έξι πεντακοσίων (26,500) 

στρεμμάτων και των υπό κατασκευή σ’ αυτή ΜΠΑΚΑΛΟΟΥΣ στην 

Κοινότητα Παλαίρου του Νομού Αιτωλίας και Ακαρνανίας. 

Σε εκτέλεση της με αριθμό ΕΜ-2963/3.12.1991 απόφασεώς σας, 
οι κάτωθι αναγραφόμενοι: 

α. Κων/νος Καραγιάννης, υπάλληλος του Τμήματος Εμπορίου της 
ΝΟ-ΑΙΤ 

β. Παναγιώτης Νούλας, υπάλληλος της ίδιας Υπηρεσίας και 

γ. Βασίλειος Τσώλης, εκπρόσωπος του Επιμελητηρίου Αιτωλ/νίας, 
οι οποίοι οριστήκαμε μέλη της Εκτιμητικής Επιτροπής, σύμφωνα με το 
άρθρο 9 του Κ.Ν. 2190/1920 «Περί Ανωνύμων Εταιρειών», προβή- 
καμε σε επιτόπια αυτοψία και έλεγχο των διαφόρων παραστατικών 
στοιχείων για να εξακριβώσουμε την αξία της παραπάνω οικοπεδικής 
έκτασης και των υπό ανέγερση ΜΠΑΚΑΛΟΟΥΣ, προκειμένου να απο- 
τελέσουν αντικείμενο εισφοράς σε είδος από την Κοινότητα Παλαίρου 
στην υπό σύσταση Κοινοτική Επιχείρηση με την επωνυμία «ΜΠΑΚΑ- 
ΛΟΟΥΣ ΠΑΛΑΙΡΟΣ». 

Η Κοινότητα Παλαίρου μαζί με το σχετικό αίτημά της, έχει καταθέ¬ 
σει στο Τμήμα Εμπορίου της Νομαρχίας Αιτωλ/νίας και το αριθμ. 
2817944/11.6.1991 διπλότυπο εισπράξεως τριάντα πέντε χιλιάδων 
δραχμών (35.000) του Δημοσίου Ταμείου Βόνιτσας για τα έξοδα κίνη¬ 
σης των μελών της Εκτιμητικής Επιτροπής. 

Το πόρισμα της σχετικής έρευνας έχει ως ακολούθως: 

1. Η Κοινότητα Παλαίρου, εκ παραχωρήσεως παρά του Ελληνικού 
Δημοσίου από της συστάσεώς της, δυνάμει του Ν.Δ. 2/1912 έχει την 
κυριότητα, κατοχή και νομή της ως άνω εκτάσεως. Αυτό προκύπτει 
από την αριθμ. 443/28.1.1991 βεβαίωση της Δ.Ο.Υ. Βόνιτσας. 

2. Με το αριθμ. 158/30.1.1992 έγγραφό της η Κοινότητα Παλαί¬ 
ρου μας βεβαιώνει ότι για την ως άνω έκταση των είκοσι έξι και μισό 
(26,5) στρεμμάτων δεν υπάρχει καμία διεκδίκηση από τρίτους. 

3. Η υπό εκτίμηση έκταση απεικονίζεται στο τοπογραφικό διά¬ 
γραμμα του Αρχιτέκτονα Μηχανικού Κων/νου Β. Ζαφειρόπουλου με τα 
στοιχεία Α,Β,Γ,Δ. 

4. Εντός της προαναφερόμενης έκτασης ανεγείρεται συγκρότημα 
ΜΠΑΚΑΛΟΟΥΣ, Β' τάξεως, δυναμικότητας 41 κλινών με όλους τους 

αναγκαίους κοινόχρηστους χώρους σε Ισόγεια και Διώροφα κτίρια. 
Πρέπει να σημειωθεί ότι για τις εργασίες του ανωτέρω συγκροτήματος 
δεν προσκομίστηκαν παραστατικά στοιχεία από την Κοινότητα Παλαί- 
ρου λόγω του ότι η ανέγερση του συγκροτήματος είναι αποτέλεσμα της 
συμβατικής υποχρέωσης του Κων/νου Λύτρα. 

ΣΥΜΠΕΡΑΣΜΑ 

Η Επιτροπή αφού έλαβε υπόψη τη θέση του ακινήτου, δηλαδή βρί¬ 
σκεται εκτός του Οικισμού, τις τιμές αγοραπωλησίας παρομοίων ακινή¬ 
των, ομόφωνα γνωμοδοτεί ότι η αξία του ακινήτου ανέρχεται στο ποσό 
των δραχμών είκοσι ενός εκατομμυρίου διακοσίων χιλιάδων 
(21.200.000) και η αξία των υπό κατασκευή ΜΠΑΚΑΛΟΟΥΣ με τους 
υπαίθριους χώρους ανέρχεται στο ποσό των πενήντα οκτώ εκατομμυ¬ 
ρίων οκτακόσιων χιλιάδων (58.800.000) δραχμών, δηλαδή η συνο¬ 
λική αξία του εισφερομένου ακινήτου μετά των εντός αυτού υπό κατα¬ 
σκευή ΜΠΑΚΑΛΟΟΥΣ και υπαίθριων χώρων ανέρχεται στο ποσό των 
δραχμών ογδόντα εκατομμυρίων (80.000.000). 

Η παραπάνω εκτιμητικη έκθεση συντάχθηκε, αναγνώσθηκε και υπο¬ 
γράφεται από τα μέλη της Εκτιμητικής Επιτροπής. 

Η Επιτροπή 

ΚΩΝ/ΝΟΣ ΚΑΡΑΓΙΑΝΝΗΣ 
ΠΑΝΑΓΙΩΤΗΣ ΝΟΥΛΑΣ 
ΒΑΣΙΛΕΙΟΣ ΤΣΩΛΗΣ 

Αριθ. Α15/1682 (7) 

Ορισμός συντελεστή για τον καθορισμό ορίων αμοιβής άρθρ. 2.3.4 του 
Π.Δ, 798/78. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

α. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

β. Τις διατάξεις του Π.Δ. 456/85 «περί μεταφοράς αρμοδιοτήτων 
Υπηρεσιών και προσωπικού στα Υπουργεία Περιβάλλοντος, Χωροτα¬ 
ξίας καί Δημοσίων Έργων κ.λπ. 

γ. Τις διατάξεις του Ν. 716/77 «περί Μητρώου Μελετητών και ανα- 
θέσεως και εκπονήσεως μελετών». | 

6. Τις διατάξεις του Π.Δ. 798/78 «περί καθορισμού ορίων προεκτι- 
μώμενης αμοιβής μελετών κατά τάξη πτυχίου. 

ε. Τα υπ’ αριθμ. 675/Θ.73/17.1.86, 27039/Θ.36/14.1.87, 
1810/Θ. 183/26.1.88, 1906/0:59/23.1.89, 1635/Δ 397/ 
1.2.90, 1866/Δ242/24.1.91, 1241/Η.18/22.1.92 έγγραφα της 
Εθνικής Στατιστικής Υπηρεσίας της Ελλάδας «περί του μέσου Επιπέδου 
του Γενικού Δείκτη τιμών καταναλωτή του τελευταίου τριμήνου των 
αναφερομένων σε αυτά ετών, αποφασίζουμε: 

1. Ορίζουμε όπως για το έτος 1992 ο χρησιμοποιούμενος για τον 
καθορισμό των ορίων αμοιβής συντελεστής των άρθρων 2.3.4 του Π.Δ. 
798/78 είναι ίσος προς το λόγον του μέσου επιπέδου του Γενικού Δεί¬ 
κτη τιμών καταναλωτή του Δ' τριμήνου των ετών 1991, 1978 

483.4 ... 

ήτοι: -= 10.4 μ 

46.5 

2. Κατόπιν των ανωτέρω τα όρια αμοιβής κάθε τάξης πτυχίου καθο¬ 
ρίζονται σε δρχ., όπως παρακάτω. 

α) Για τις κατηγορίες μελετών του άρθ. 2 του Π.Δ. 798/78. 

Πτυχίο Α' τάξης από 1 έως 5.200.000 

Πτυχίο Β’ τάξης από 2.600.000 έως 13.000.000 

Πτυχίο Γ' τάξης από 7.800.000 έως 46.800.000 

Πτυχίο Δ' τάξης από 20.800.000 έως 104.000.000 

Πτυχίο Ε' τάξης από 31.200.000 και άνω 

Β) Για τις κατηγορίες μελετών του άρθ. 3 του Π.Δ. 798/78. 

Πτυχίο Α' τάξης από 1 έως 3.120.000 

Πτυχίο Β' τάξης από 1.560.000 έως 7.800.000 

Πτυχίο Γ’ τάξης από 4.680.000 έως 28.080.000 

Πτυχίο Δ' τάξης από 12.480.000 έως 62.400.000 

Πτυχίο Ε' τάξης από 18.720.000 και άνω 

Γ) Για τις κατηγορίες μελετών του άρθ. 4 του Π.Δ. 798/78. 

Πτυχίο Α' τάξης από 1 έως 1.560.000 

Πτυχίο Β’ τάξης από 780.000 έως 3.900.000 


Πτυχίο Γ’ τάξης από 2.340.000 έως 14.040.000 

Πτυχίο Δ' τάξης από 6.240.000 έως 31.200.000 

Πτυχίο Ε' τάξης από 9.360.000 και άνω 

3. Για τις προσκλήσεις εκδήλωσης ενδιαφέροντος που έχουν δημο- 
σιευθεί μέχρι την θέση σε ισχύ της απόφασης αυτής ισχύουν τα όρια 
αμοιβών κατά τάξη πτυχίου, όπως αυτά καθορίζονται από την υπ’ 
αριθμ. Δ15/1355/19.3.91 απόφαση Υπουργού ΠΕ.ΧΩ.Δ.Ε. 

4. Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως οπότε καταργείται από τότε η αριθμ. 
Δ15/1355/19.3.91 απόφαση Υπουργού ΠΕ.ΧΩ.Δ.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Φεβρουάριου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

Αριθ. Β1/112 (8) 

Ορισμός εκπροσώπου του Υπουργού Εθνικής Παιδείας και θρησκευμά¬ 
των στο Συμβούλιο Ανώτατης Παιδείας και στη Γραμματεία του. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 5 παρ. 2 και 4 του Ν. 
1268/1982 «Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (ΦΕΚ 87 τ.Α'), αποφασίζουμε: 

Ορίζουμε ως εκπρόσωπο του Υπουργού Εθνικής Παιδείας και θρη¬ 
σκευμάτων στο Συμβούλιο Ανώτατης Παιδείας και στη Γραμματεία 
του, τον Γεώργιο Καραμπατζό, Ειδικό Γραμματέα Πανεπιστημιακής 
εκπαίδευσης του Υπουργείου Εθνικής Παιδείας και θρησκευμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 ΦεβρουαρίουΙ 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 

Αριθ. 1Β/653 .;· , (9) 

Καθορισμός ύψους κρατικής επιχορήγησης στην ΚΕΜΚΦ 1992. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 3 του Ν.Δ. 314/47 (ΦΕΚ 78/Α'/47). 

2. Τον Α.Ν. 585/68 (ΦΕΚ 225/Α'/68). 

3. Τον προϋπολογισμό του Κράτους οικονομικού έτους 1992, την 
υπ’ αριθμ. Υ. 1489/1076692/1224/0006Α/23.8.91 κοινή από¬ 
φαση Πρωθυπουργού και Υπουργού Οικονομικών για ανάθεση αρμο¬ 
διοτήτων, αποφασίζουμε: 

Εγκρίνουμε για το οικονομικό έτος 1992 το ύψος της κρατικής επι¬ 
χορήγησης προς την Κεντρική Επιτροπή Μαθητικών Κατασκηνώσεων 
και Φιλοξενίας (Κ.Ε.Μ.Κ.Φ.) στο ποσό των διακοσίων είκοσι εκατομ¬ 
μυρίων (220.000.000) δραχμών. 

Το ανωτέρω χρηματικό ποσό που βαρύνει το φορέα 19-710 και 
ΚΑΕ 2436 του προϋπολογισμού εξόδων χρήσεως 1992 του Υπουρ¬ 
γείου Εθνικής Παιδείας και θρησκευμάτων, θα διατεθεί για την προπα- 
ρασκευή, οργάνωση και λειτουργία των μαθητικών κατασκηνώσεων 
του ΥΠ.Ε.Π.Θ. κατά το καλοκαίρι του 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Φεβρουάριου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙ ΑΣ 

Αριθ. 32084/91 (10) 

Τροποποίηση της συστατικής Πράξεως του Νομικού Προσώπου Β' 
ΚΑΠΗ Δήμου Ν. Φιλαδέλφειας Αττικής. 

ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Την αριθμ. 19461/6.11.90 απόφασή μας που δημοσιεύτηκε στο 

723/ΦΕΚ 19.11.90 τεύχος Β’ «Περί συστάσεως Νομικού Προσώπου 
με την επωνυμία «Β' ΚΑΠΗ Δ.Ν. ΦΙΛΑΔΕΛΦΕΙΑΣ». 

2. Τις διατάξεις του άρθρου 187 του Π.Δ. 323/89 «Δημοτικός και 
Κοινοτικός Κώδικας». 

2. Την αριθμΤ 378/91 απόφαση του Δημοτικού Συμβουλίου Ν. Φι¬ 
λαδέλφειας με την οποία εγκρίνει την τροποποίηση των άρθρων 3 και 4 
της συστατικής πράξης του Ν.Π. «Β’ ΚΑΠΗ ΔΗΜΟΥ Ν. ΦΙΛΑΔΕΛ¬ 
ΦΕΙΑΣ», αποφασίζουμε: 

Ιο. Τροποποιούμε την αριθμ. 19461/6.11.90 απόφασή μας ως 
εξής: 

3. Πόροι του Νομικού Προσώπου είναι: 
α) Ετήσια Επιχορήγησης του Δήμου 

4. Το Νομικό Πρόσωπο διοικείται από 7μελές Διοικ. Σ/λιο που απο- 
τελείται από τους: 

α. Δήμαρχο ή αντιδήμαρχο που ορίζει ο Δήμαρχος ως Πρόεδρο, 
β. Ένα Δημοτικό σύμβουλο που ορίζεται με απόφαση του Δημ. Συμ¬ 
βουλίου. 

γ. Ένα αιρετό μέλος του Νομικού προσώπου που εκλέγεται, ανάμεσα 
στα μέλη του απ’ αυτά. 

δ. Μία κοινωνική λειτουργό υπάλληλο του Υπουργείου Υγείας και 
Πρόνοιας που ορίζεται από το Υπουργείο αυτό. 

ε. Ένα δημότη που ορίζεται με απόφαση του Δημ. Συμβουλίου ανά¬ 
μεσα στα πρόσωπα που ασχολούνται με τα ανθρωπιστικά Επαγγέλ¬ 
ματα, ύστερα από σχετική πρόταση του Δημάρχου, 
στ. Ένα αιρετό εκπρόσωπο των εργαζομένων. 

ζ. Έναν εκπρόσωπο που εκλέγεται από κοινού από τους κατά τόπους 
συλλόγους των συνταξιούχων. 

Κατά τα λοιπά ισχύει, ως έχει, η ανωτέρω απόφασή μας. 

Η παρούσα να δημοαιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1992 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

/ ’■ -♦- 

Αριθ. Β. 2424 (11) 

Τροποποίηση της Β.20822/89 απόφασης του Νομάρχη Καρδίτσας 
που αφορά τη σύσταση Κοινοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου και Νηπιαγωγείου 
Κοινότητας Γεωργικού». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 110/Α/ 
27.8.90) «περί συστάσεως δημοτικών ή κοινοτικών νομικών προσώ¬ 
πων με την επωνυμία «Σχολικές επιτροπές» διεπόμενα από τις διατάξεις 
του Π.Δ. 323/89. 

2. Την αριθμ. 64748/5.2.91 εγκύκλιο του Υπουργείου Εσωτερι¬ 
κών. 

3. Την αριθμ. 2/92 τροποποιητική απόφαση του Κοινοτικού Συμ¬ 
βουλίου Γεωργικού με την οποία τροποποιεί και συμπληρώνει την 
αριθμ. 35/89 απόφασή του, αποφασίζουμε: 

Τροποποιούμε και συμπληρώνουμε την αριθμ. Β.20822/89 από¬ 
φαση του Νομάρχη Καρδίτσας με την οποία εγκρίθηκε η σύσταση Κοι¬ 
νοτικού Νομικού Προσώπου από την Κοινότητα Γεωργικού με την επω¬ 
νυμία «Σχολική Επιτροπή Δημοτικού Σχολείου και Νηπιαγωγείου Γε- 
ωργικού» η οποία έχει δημοσιευθεί στην Εφημερίδα της Κυβέρνησης, 
ΦΕΚ 772/Β'/9.10.89. 

Στην παράγραφο 3 και στο εδάφιο (β) αντικαθίσταται η φράση «Δύο 
Κοινοτικούς Συμβούλους» με τη φράση «ένας Κοινοτικός Σύμβου¬ 
λος». 

Μετά το εδάφιο (δ) προστίθεται εδάφιο (ε) ως εξής: 
ε) Από την εκάστοτε διευθύντρια του Νηπιαγωγείου 
Το εδάφιο (δ) αντικαθίσταται ως εξής: 

δ) Από ένα (1) δημότη γονέα μαθητή Δημοτικού Σχολείου ή Νηπια¬ 
γωγείου. 


Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 7 Φεβρουάριου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

- ♦ - 

Αριθ. ΚΗ/396 (12) 

Διενέργεια υποχρεωτικού αναδασμού περιοχής περιμέτρου αρδευτικού 
έργου ΚΟΡΕΣΤΙΑ Α αγρ/τος Αγίου Αντωνίου και ΚΟΡΕΣΤΙΑ Β 
αγρ/των Μελά και Μακροχωρίου Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του Ν. 674/77. 

2. Τις σχετικές εισηγήσεις: α) της Δ/νσης Γεωργίας της Νομαρχίας 
και β) Του Τμήματος Εγγείων Βελτιώσεων, αποφασίζουμε: 

Να γίνει υποχρεωτικός αναδασμός I. στην περιοχή η οποία περικλείε¬ 
ται από την περίμετρο του αρδευτικού έργου ΚΟΡΕΣΤΙΑ Α και περι¬ 
λαμβάνει έκταση 900 στρεμ. του αγρ/τος Αγίου Αντωνίου. 

II. Στην περιοχή η οποία περικλείεται από την περίμετρο του αρδευτι¬ 
κού έργου ΚΟΡΕΣΤΙΑ Β και περιλαμβάνει 600 στρεμ. του αγρ/τος 
Μελά και 1.200 στρεμ. του αγρ/τος Μακροχωρίου. 

Η παρούσα να δημοσιευθεί στην Εφημερίδα της Κυβερνήσεως. 

Καστοριά, 28 Ιανουάριου 1992 

Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 

- + - 

Αριθ. ΕΣ 382 (12) 

Τροποποίηση της απόφασης σύστασης Σχολικής Επιτροπής Δήμου 

Σφακιωτών Ν. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις των άρθρων α) 187 του Π.Δ/τος 323/89 και β) 5 
παρ. 8 του Ν. 1894/90. 

2. Την αριθμ. ΕΣ 2689/23.5.91 απόφασή μας, με την οποία συ¬ 
γκροτήθηκε Νομικό Πρόσωπο με την επωνυμία «Σχολική Επιτροπή 
Δημοτικών Σχολείων και Νηπιαγωγείων Δήμου Σφακιωτών» (ΦΕΚ 
438/τ.Β'/91). 

3. Την αριθ. 6/92 απόφαση του Διοικητικού Συμβουλίου Σφακιω- 
τών, με την οποία τροποποιείται η σύνθεση του Διοικ. Συμβουλίου της 
Σχολικής Επιτροπής λόγω της κατάργησης δύο Δημ. Σχολείων του Δή¬ 
μου, αποφασίζουμε: 

Τροποποιούντες την αριθ. ΕΣ 2689/23.5.91 απόφασή μας ως προς 
την παράγραφο 3 ορίζουμε ότι το Νομικό Πρόσωπο θα διοικείται από 
9μελές Διοικητικό Συμβούλιο στο οποίο θα συμμετέχει και ο εκάστοτε 
Διευθυντής του Σχολικού Κέντρου του Δήμου Σφακιωτών. 

Κατά τα υπόλοιπα ισχύει η αριθ. ΕΣ 2689/91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 4 Φεβρουάριου 1992 

Ο Νομάρχης 

ΓΕΡ. ΛΑΙΝΑΣ 

-ψ- 

Αριθ. 1281 (14) 

Σύσταση ίδιου Νομικού Προσώπου στην Κοινότητα Φιλώτειας Ν. Πέλ¬ 
λας με την επωνυμία «Ενιαία Σχολική Επιτροπή Δημ. Σχολείου και 
Νηπιαγωγείου Φιλώτειας». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α’ 110) και (β) του άρθρου 187 του δημοτικού και κοινοτικού κώδικα 
(Π.Δ. 323/1989 Α’ 146). 

2. Την 65/1991 απόφαση του Κ.Σ. Φιλώτειας του Νομού Πέλλας 
για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Φιλώτειας του Νομού Πέλλας ίδιο νο- 

μικό πρόσωπο με την επωνυμία «Ενιαία Σχολική Επιτροπή Δημ. Σχο¬ 
λείου και Νηπιαγωγείου Φιλώτειας». 

Η συνιστωμένη με την απόφαση αυτή σχολική επιτροπή διοικείται 
από δμελές διοικητικό συμβούλιο αποτελούμενο από: 

α. Τον εκάστοτε Πρόεδρο ή ένα Κοιν. Σύμβουλο της Κοινότητας, ως 
Πρόεδρο της Σχολικής Επιτροπής. 

β. Τον εκάστοτε Διευθυντή του Δημοτικού Σχολείου, 
γ. Τον εκάστοτε Διευθυντή του Νηπιαγωγείου, 
δ. Τον εκάστοτε Πρόεδρο του Συλλόγου Γονέων και Κηδεμόνων, 
ε. Ένα (1) κάτοικο δημότη της Κοινότητας. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Φιλώτειας. 
γ) Κάθε είδους εισφορές, δωρεές, κληρονομιές, κληροδοσίες. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 31 Ιανουάριου 1992 

Με εντολή Νομάρχη 
Ο Διευθυντής 
ΕΛΕΥΘΕΡΙΟΣ ΛΑΣΚΗΣ 

-♦- 

Αριθ. 1065 (15) 

Σύσταση ίδιου Νομικού Προσώπου στην Κοινότητα Λυκοστόμου Ν. 
Πέλλας με την επωνυμία «Ενιαία Σχολική Επιτροπή Δημ. Σχολείου 
κάι Νηπιαγωγείου Κοινότητας Λυκοστόμου». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α' 110) και (β) του άρθρου 187 του δημοτικού και κοινοτικού κώδικα 
(Π.Δ. 323/1989 Α' 146). 

2. Την 3/1992 απόφαση του Κοινοτικού Συμβουλίου Λυκοστόμου 
του Νομού Πέλλας για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Λυκοστόμου του Νομού Πέλλας ίδιο 
νομικό πρόσωπο με την επωνυμία «Ενιαία Σχολική Επιτροπή Δημ. 
Σχολείου και Νηπιαγωγείου Κοινότητας Λυκοστόμου». 

Η συνιστωμένη με την απόφαση αυτή σχολική επιτροπή διοικείται 
από 7μελές διοικητικό συμβούλιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο της Σχολικής 
Επιτροπής. 

β. Από ένα (1) Κοινοτικό Σύμβουλο. 

γ. Από τον εκάστοτε Διευθυντή του Δημοτικού Σχολείου. 


δ. Από την εκάστοτε Διευθύντρια του Νηπιαγωγείου. 

ε. Από εκπρόσωπο του Συλλόγου Γονέων και Κηδεμόνων του Δημ. 
Σχολείου. 

στ. Από εκπρόσωπο του Συλλόγου Γονέων και Κηδεμόνων του Νη¬ 
πιαγωγείου. 

ζ. Από ένα (1) δημότη της Κοινότητας. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Λυκοστόμου. 

γ) Κάθε είδους εισφορές, δωρεές, κληρονομιές και κληροδοσίες. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 28 Ιανουάριου 1992 

Με εντολή Νομάρχη_-, 

Ο Διευθυντής 
ΕΛΕΥΘΕΡΙΟΣ ΛΑΣΚΗΣ 

- 4 - 

Αριθ. 2269 (16) 

Μεταβίβαση κυριότητας κοινοχρήστων εκτάσεων στην Κοινότητα Μο- 
νόβρυσης Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 52/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών Αρχών διανομαρχιακού επιπέ¬ 
δου αρμοδιοτήτων επί θεμάτων του Υπουργείου Γεωργίου;». 

3. Το Β.Δ. αριθ. 347/71 «περί των παρά ταις Περιφερειοικαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίοις 
Συμβουλίων». 

4. Την υπ’ αριθ. ΕΣ/1533/23.2.90 απόφασή μας, με την οποία 
οινατέθηκοιν στο Διευθυντή Γεωργίοις, ορισμένα από τα καθήκοντά μοις. 

5. Τις διατάξεις του άρθρου 164 του Αγρ. Κώδικα. 

6. Το υπ’ αριθμ. 151/5.2.1992 έγγραφο της Κοινότητοις Μονόβρυ- 
σης, με το οποίο ζητάει την μεταβίβαση κατά κυριότητα των κοινοχρή¬ 
στων του Συν/σμού Μονόβρυσης. 

7. Τα κτηματολογικά στοιχεία της οριστικής διανομής και ρυμοτο- 
μίοις έτους 1972-73 του Συν/σμού Μονόβρυσης, αποφασίζουμε: 

Μεταβιβάζουμε κατά πλήρη νομή, χρήση και κυριότητα στην Κοινό¬ 
τητα Μονόβρυσης, τις κατωτέρω κοινόχρηστες εκτάσεις του Συν/σμού 
Μονόβρυσης, χωρίς την υποχρέωση καταβολής τιμήματος ή άλλης 

αποζημίωσης. 

1. Τπ’ αφιθμ. 35 οικόπεδο ΟΤ. 5 έκτ. 794 τ.μ. προορ. για Κοιν. 
ανάγκες 

2. Υπ’ αριθμ. 74 οικόπεδο ΟΤ. 12 έκτ. 592 τ.μ. προορ. για Κοιν. 
Κατάστημα 

3. Τπ’ αριθμ. 95 οικόπεδο ΟΤ. 16 έκτ. 698 τ.μ. προορ. για κοιν. 
ανάγκες 

4. Υπ’ αριθμ. 31 οικόπεδο ΟΤ. 4 έκτ. 343 τ.μ. Υδραγωγείο 

5. Υπ’ αριθμ. 110 οικόπεδο ΟΤ. 20 έκτ. 10865 τ.μ. Γήπεδο 

6. Υπ’ αριθμ. 112 οικόπεδο ΟΤ. 22 έκτ. 2440 τ.μ. Πευκώνας 

7. Υπ’ αριθμ. 113 οικόπεδο ΟΤ. 6 έκτ. 105 τ.μ. Πάρκο 

8. Υπ’ αριθμ. 55 οικόπεδο ΟΤ. 9 έκτ. 378 τ.μ. Κατάπτωσις 

9. Υπ’ αριθμ. 68 οικόπεδο ΟΤ. 11 έκτ. 151 τ.μ. Κατάπτωσις 

Η απόφαση αυτή επέχει θέση οριστικού τίτλου κυριότητας, η οποία 
μεταγράφεται στα οικεία βιβλία μεταγραφών του Υποθηκοφυλακείου 
Σερρών, με την φροντίδα της Κοινότητας Μονόβρυσης και μετά την δη¬ 
μοσίευσή της, στην Εφημερίδα της Κυβέρνησης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 6 Φεβρουάριου 1992 
Με εντολή Νομάρχη 
Η Διευθύντρια 
I. ΓΑΒΡΙΗΛΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(17) 

Στη 15262/5.8.1991 απόφαση που αφορά σύσταση ίδιου Νομικού 
Προσώπου στο Δήμο Ζεφυρίου με την επωνυμία «Σχολική Επιτροπή 
2ου - 4ου Δημοτικού Σχολείου και 2ου Νηπιαγωγείου, Δήμου Ζεφυ¬ 
ρίου» και δημοσιεύτηκε στο ΦΕΚ 1003/Β'/10.12.1991, γίνεται η πα¬ 
ρακάτω διόρθωση: 

Στο θέμα, όσο και στο αποφασιστικό μέρος αυτής από το εσφαλμένο 
«Σχολική Επιτροή 2ου - 34ου Δημοτικού Σχολείου και 2ου Νηπιαγω¬ 
γείου, Δήμου Ζεφυρίου» στο ορθό «Σχολική Επιτροπή 2ου - 4ου Δημοτι¬ 
κού Σχολείου και 2ου Νηπιαγωγείου Δήμου Ζεφυρίου». 

(Από τη Νομαρχία Δυτ. Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




